laion/Wikipedia-Exotic huggingface dataset:
শেলি লং

শেলি লং (ইংরেজি: Shelley Lee Long; জন্ম: ২৩ আগস্ট ১৯৪৯) হলেন একজন মার্কিন অভিনেত্রী ও কৌতুকাভিনেত্রী। তিনি টেলিভিশন সিটকম চিয়ার্স-এ ডায়ান চেম্বারস চরিত্রে অভিনয়ের জন্য সর্বাধিক পরিচিত। এই কাজের জন্য তিনি পাঁচটি এমি পুরস্কারের মনোনয়ন লাভ করেছেন, এবং ১৯৮৩ সালে হাস্যরসাত্মক ধারাবাহিকে সেরা অভিনেত্রী বিভাগে একটি পুরস্কার অর্জন করেছেন ও দুটি গোল্ডেন গ্লোব পুরস্কার অর্জন করেছেন। লং এই ধারাবাহিকের স্পিনঅফ ফ্রেজিয়ার-এ ধারাবাহিকে তার করা ডায়ান চেম্বারস চরিত্রে অভিনয় করেন। এই কাজের জন্য তিনি সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। ২০০৯ সালে তিনি এবিসি চ্যানেলের হাস্যরসাত্মক ধারাবাহিক মডার্ন ফ্যামিলি-এ ডিডি প্রিচেট চরিত্রে অভিনয় করেন। লং কয়েকটি চলচ্চিত্রে শ্রেষ্ঠাংশে অভিনয় করেছেন, তন্মধ্যে উল্লেখযোগ্য হল নাইট শিফট (১৯৮২), ইরেকনসিলেবল ডিফারেন্সেস (১৯৮৪), দ্য মানি পিট (১৯৮৬), আউট্রেজাস ফরচুন (১৯৮৭), হেলো অ্যাগেইন (১৯৮৭), ট্রুপ বেভারলি হিলস (১৯৮৯), দ্য ব্র্যাডি বাঞ্চ মুভি (১৯৯৫), আ ভেরি ব্র্যাডি সিক্যুয়েল (১৯৯৬) ও ডক্টর টি অ্যান্ড দ্য উইমেন (২০০০)। শেলি লং ১৯৪৯ সালের ২৩শে আগস্ট ইন্ডিয়ানা অঙ্গরাজ্যের ফোর্ট ওয়েনে জন্মগ্রহণ করেন। তার পিতা লিল্যান্ড লং রাবার ইন্ডাস্ট্রিতে কাজ করতেন এবং পরে শিক্ষকতায় যোগ দেন। তার মাতা ইভাডিন একজন স্কুল শিক্ষক ছিলেন। লং তার হাই স্কুলের বক্তৃতা দলে সক্রিয় ছিলেন এবং ইন্ডিয়ানা হাই স্কুল ফরেনসিক অ্যাসোসিয়েশনের প্রতিযোগিতায় অংশগ্রহণ করেন। ১৯৬৭ সালে তিনি ন্যাশনাল ফরেনসিক লিগের মৌলিক বক্তৃতা বিভাগে জাতীয় শিরোপা অর্জন করেন। সাউথ সাইড হাই স্কুল থেকে পড়াশোনা শেষ করে তিনি নর্থওয়েস্টার্ন বিশ্ববিদ্যালয়ে নাট্যকলা বিভাগে ভর্তি হন, কিন্তু অভিনয় ও মডেলিং কর্মজীবন বেছে নেওয়ায় তিনি স্নাতক সম্পন্ন করতে পারেন নি। শিকাগো অঞ্চলে একটি বিজ্ঞাপন চিত্রের কাজ করার সময় তিনি প্রথম অভিনয়ের সুযোগ পান। "Where Everybody Knows Your Name"। Cheersboston.com। জুন ২৭, ২০১০ তারিখে মূল থেকে আর্কাইভ করা। সংগ্রহের তারিখ জুলাই ৪, ২০১০।  "Names & Faces Happy Birthday"। অরল্যান্ডো সেন্টিনেল। আগস্ট ২৩, ১৯৯২। পৃষ্ঠা A2। সংগ্রহের তারিখ ২৩ আগস্ট ২০১৮। [স্থায়ীভাবে অকার্যকর সংযোগ] Toasting Cheers। ৭ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৮।  বিলম্যান, জেনিফার। "You Don't Have to Win Nationals – Cogito Debate"। কজিটো ডিবেট (ইংরেজি ভাষায়)। ১৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৮।  উইকিমিডিয়া কমন্সে শেলি লং সংক্রান্ত মিডিয়া রয়েছে। অলমুভিতে শেলি লং ইন্টারনেট মুভি ডেটাবেজে শেলি লং  (ইংরেজি)
সাফারি (ওয়েব ব্রাউজার)

সাফারি (ইংরেজি: Safari) অ্যাপল ইনকর্পোরেটেড নির্মিত ওয়েবকিট ইঞ্জিন-ভিত্তিক ওয়েব ব্রাউজার। প্রথম মুক্তি পায় ২০০৩ সালে, ম্যাক ওএস প্যান্থারের সাথে; আইওএসের সাথে অন্তর্ভুক্ত ছিলো আইফোনের সে প্রথম সংস্করণ ২০০৭ সাল থেকে। অ্যাপলের ডিভাইসের ডিফল্ট ব্রাউজার এটি। ২০০৭ সাল থেকে ২০১২ সাল পর্যন্ত মাইক্রোসফট উইন্ডোজের জন্যে একটি সংস্করণ ছিলো। "The WebKit Open Source Project"। ৩০ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৮। (সদস্যতা প্রয়োজনীয়) "Apple apparently kills Windows PC support in Safari 6.0"। AppleInsider। জুলাই ২৫, ২০১২।
জোঅ্যান ফ্রোগ্যাট

জোঅ্যান ফ্রোগ্যাট (ইংরেজি: Joanne Froggatt; জন্ম: ২৩ আগস্ট ১৯৮০) হলেন একজন ইংরেজ অভিনেত্রী। তিনি টেলিভিশন, চলচ্চিত্র ও মঞ্চ - এই তিন মাধ্যমেই অভিনয় করেন। ফ্রোগ্যাটের প্রারম্ভিক টিভি কর্মের রয়েছে করোনেশন স্ট্রিট (১৯৯৭-১৯৯৮), ব্যাড গার্লস (১৯৯৯), ডিনারলেডিস (১৯৯৯), আ টাচ অব ফ্রস্ট (২০০৩)। তিনি পরবর্তীকালে ড্যানিয়েলে কেবল: আই উইটনেস (২০০৩), সি নো ইভল: দ্য মুরস মার্ডারারস (২০০৬) ও মার্ডার ইন দ্য আউটব্যাক (২০০৭) টিভি চলচ্চিত্রসমূহে অভিনয় করেন এবং ইন আওয়ার নেম (২০১০) টিভি চলচ্চিত্রে অভিনয় করে সবচেয়ে প্রতিশ্রুতিশীল নবাগত বিভাগে ব্রিটিশ ইন্ডিপেন্ডেন্ট চলচ্চিত্র পুরস্কার লাভ করেন। ২০১০ সাল থেকে তিনি ডাউনটাউন অ্যাবি ধারাবাহিকের ছয়টি মৌসুমে অ্যানা বেটস চরিত্রে অভিনয় করেন, এবং তার এই কাজের জন্য তিনটি প্রাইমটাইম এমি পুরস্কারের মনোনয়ন লাভ করেন এবং ২০১৪ সালে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। ২০১৬ সালে তিনি আইটিভিএ প্রচারিত মিনি ধারাবাহিক ডার্ক অ্যাঞ্জেল-এ ম্যারি অ্যান কটন চরিত্রে অভিনয় করেন এবং ২০১৭ সালে তিনি যুক্তরাজ্যে আইটিভিতে ও মার্কিন যুক্তরাষ্ট্রে সানড্যান্সটিভিতে প্রচারিত ছয়-পর্বের মিনি ধারাবাহিক লায়ার-এ অভিনয় করেন। "Joanne Froggatt: Robin Hood's Bay to Downton Abbey"। ইয়র্কশায়ার পোস্ট (ইংরেজি ভাষায়)। ১৪ সেপ্টেম্বর ২০১৪। সংগ্রহের তারিখ ২৩ আগস্ট ২০১৮।  উইকিমিডিয়া কমন্সে জোঅ্যান ফ্রোগ্যাট সংক্রান্ত মিডিয়া রয়েছে। অলমুভিতে জোঅ্যান ফ্রোগ্যাট ইন্টারনেট মুভি ডেটাবেজে জোঅ্যান ফ্রোগ্যাট  (ইংরেজি)
অ্যাপল টিভি

অ্যাপল টিভি (ইংরেজি: Apple TV) অ্যাপল ইনকর্পোরেটেড ডেভলপকৃত ও বিক্রিত ডিজিটাল মিডিয়া প্লেয়ার এবং মাইক্রোকনসোল। এটি একটি ছোট নেটওয়ার্ক এপলায়েন্স এবং বিনোদনকারী যন্ত্র যেটি একাধিক উৎস থেকে ডিজিটাল ডাটা গ্রহণ ও একটি উপযুক্ত টিভিত স্ট্রিম করতে পারে। "Apple TV"। Apple Store। জানুয়ারি ১৪, ২০০৭ তারিখে মূল থেকে আর্কাইভ করা।  LLC, Kyle Media। "Differences Between Apple TV 2 and Apple TV 3: EveryMac.com"। everymac.com। সংগ্রহের তারিখ ২০১৮-০৮-১৮।  "Apple TV - Tech Specs - Apple"। Apple। সংগ্রহের তারিখ নভেম্বর ৪, ২০১৫।
জার্মান পুনঃএকত্রীকরণ

জার্মান পুনঃএকত্রিকরণ (জার্মান: Deutsche Wiedervereinigung) সম্পন্ন হয় ১৯৯০ সালের ১৩ অক্টবর।এর মাধ্যমে গণতান্ত্রিক প্রজাতন্ত্রি জার্মানি(পূর্ব জার্মানি)র অঞ্চল সমূহ ফেডারেল প্রজাতন্ত্রি জার্মানি(পশ্চিম জার্মানি)র সাথে একীভূত হয়। এ পরিবর্তন কে Die Wende (The Turning/The Change) বলে আখ্যায়িত করা হয়। ১৮ মার্চ, ১৯৯০ পূর্ব জার্মানিতে প্রথম মুক্ত নির্বাচন অনুষ্ঠিত হয়। এরপর পূর্ব এবং পশ্চিম অংশ আলোচনার মাধ্যমে পুনঃএকত্রিকরণের ব্যাপারে ঐকমত্যে পৌঁছায়। দ্বিতীয় বিশ্বযুদ্ধের পর জার্মানি নিয়ন্ত্রণকারি ৪ টি পরাশক্তির প্রত্যক্ষ অংশগ্রহণে এ চুক্তিকে "Two Plus Four Treaty" ও বলা হয়। একীভূত জার্মানি ইউরোপিয় ইউনিয়ন এবং ন্যাটোর সদস্য ১৯৯০ সালের ঘটনাবলীকে একত্রিকরণ নাকি পুনঃএকত্রিকরণ বলা হবে, তা নিয়ে ভিন্ন ভিন্ন মতামত রয়েছে।১৮৭১ সালে প্রথমবার জার্মান একত্রিকরণ হয়েছিল বলে, বার্লিন দেয়াল খুলে দেবার ঘটনাকে অনেকে পুনঃএকত্রীকরণ বলে থাকেন। জার্মান রাজনীতিবাদরা তাই একে বলতেই বেশি স্বচ্ছন্দবোধ করেন। অনেকে এ ঘটনাকে শুধুমাত্র জার্মান ঐক্য(Deutsche Einheit) বলে থাকেন ৩ অক্টোবর ১৯৯০ তে পুনঃএকত্রিকরণ প্রক্রিয়া আনুষ্ঠানিকভাবে সম্পন্ন করা হয়। পূর্ব জার্মানির ৫ টি প্রদেশ এর মাধ্যমে ফেডারেল জার্মানিতে যোগ দেয়। জার্মান সংবিধান সংশোধিত হয়, যেখানে ভবিষ্যতে অস্ট্রিয়াকে জার্মানির সাথে একীভূত হওয়ার আমন্ত্রণ জানানোর সুযোগ আছে। ১৪ নভেম্বর, ১৯৯০ পোল্যান্ডএর সাথে আনুষ্ঠানিক চুক্তির মাধ্যমে ওদের-নিসে লাইন কে জার্মানি-পোল্যান্ডের সীমানা বলে স্বীকৃতি দেয়া হয়। পরবর্তী মাসে ১৯৩২ সালের পর সমগ্র জার্মানির প্রথম নির্বাচনে হেলমুট কোল চ্যান্সেলর নির্বাচিত হন। ৩ রা অক্টোবরকে "জার্মান ঐক্য দিবস" হিসেবে সরকারী ছুটি ঘোষণা করা হয় পুনঃএকত্রীকরণ জার্মান অর্থনীতিকে তীব্র চাপের মুখে ফেলে দেয়।একত্রীকরণে আনুমানিক ১.৫ ট্রিলিয়ন ইউরো খরচ হয়। এ বিশাল ব্যয়ের মূলে ছিল পূর্ব জার্মানির দূর্বল অর্থনৈতিক কাঠামো। পূর্ব এবং পশ্চিম জার্মানির মুদ্রাকে সমমানের হিসাব করায় মুদ্রাস্ফীতি দেখা দেয়। পশ্চিমা প্রতিযোগিতায় টিকতে না পেরে অনেক পূর্ব জার্মান শিল্প কারখানা বন্ধ হয়ে যায়। ফলে কর্মসংস্থানের খোঁজে অনেকে পশ্চিমাংশে পাড়ি জমাতে শুরু করে। পূর্বাংশ হারায় বিশাল জনশক্তি। পূর্ব জার্মানির রাষ্ট্রায়ত্ব শিল্প কারখানাগুলো ব্যক্তি মালিকানায় হস্তান্তর করতে গিয়েও প্রচুর লোকসানের শিকার হতে হয়। এখন পর্যন্ত জার্মানি প্রতিবছর পূর্ব জার্মানির প্রদেশগুলোর উন্নয়নের জন্য বাৎসরিক ১০ বিলিয়ন ইউরো খরচ করছে। ১৯৪৫ এর পর জার্মানির ইতিহাস বার্লিন দেয়াল ঐক্য চুক্তি (বার্লিন, ৩১ আগস্ট,১৯৯০)
অখিল পাল

অখিল পাল (জন্ম: অক্টোবর ১৮, ১৯৭৪) বাংলাদেশের একজন খ্যাতিমান ভাস্কর শিল্পী। তিনি বাংলাদেশের স্বাধীনতা যুদ্ধের উপর বাংলাদেশের বিভিন্ন স্থানে অনেকগুলো ভাস্কর্য তৈরি করেছেন। অখিল পাল জন্মগ্রহণ করেন ১৯৭৪ সালের ১৮ অক্টোবর নেত্রকোণা জেলার আটপাড়া উপজেলার লুনেশ্বর ইউনিয়নের লুনেশ্বর গ্রামে। বাবার নাম নরেন্দ্র পাল এবং মাতার নাম সুধারানী পাল। তিনি বাবা মায়ের আট সন্তানের মধ্যে সপ্তম। তার স্ত্রীর নাম আর্দ্রিতা পাল রীমা এবং এক কন্যা সন্তান যার নাম অরুন্ধতি পাল। অখিল পাল শিক্ষা জীবনের শুরু গ্রামের লুনেশ্বরি সরকারি প্রাথমিক স্কুলে। মাধ্যমিক নাজিরগঞ্জ উচ্চ বিদ্যালয়ে। তারপর কলেজ জীবন কাটান আটপাড়া কলেজে। এরপর নারায়ণগঞ্জ চারুকলা ইনস্টিটিউট থেকে বিএফএ করেন। অখিল পাল মূলত বাংলাদেশের একজন খ্যাতিমান ভাস্কর এবং তার কর্মজীবনও এই ভাস্কর্যের উপর। তিনি এই পর্যন্ত বাংলাদেশের ইতিহাসের উপর তৈরি করা অনেক খ্যাতিসম্পূর্ণ ভাস্কর্য তৈরি করেছেন। যার ফলে তিনি অনেক সু-খ্যাতি অর্জন করেছেন। ছোটবেলা থেকে তার এই কাজের প্রতি অনেক আগ্রহ ছিল। প্রথমে তিনি মা এবং বড়ো ভাইয়ের কাছ থেকে প্রতিমা বানানো শিখেছেন। এরই ধারাবাহিকতায় পরবর্তীকালে তিনি বিভিন্ন ভাস্কর্য তৈরিতে পারদর্শী হয়ে উঠেন। অখিল পাল বাংলাদেশের ইতিহাসের উপর বিভিন্ন ধরনের এই পর্যন্ত অনেকগুলো ভাস্কর্য তৈরি করেছেন। অখিল পালের তৈরিকৃত এই পর্যন্ত যতগুলো ভাস্কর্য আছে, সেগুলোর তালিকা নিচে দেওয়া হলো। নটরাজের ভাস্কর্য, মোদের গরব, বিজয়োল্লাস, ওনুয়া স্মৃতি ভাস্কর্য (ওনুয়া স্মৃতি স্তম্ভ), ফিরে দেখা একাত্তর, শ্রেষ্ঠ সন্তান (ভাস্কর্য), স্বাধীনতা চত্বর, অদম্য বিজয়, ভাস্কর্য প্রজন্ম কুপি বাতি ভাস্কর্য, বামন গাঁও, বারহাট্টা ইত্যাদি বাংলাদেশ মানবাধিকার নাট্য পরিষদ থেকে ২০১৪ সালে গুণীজন সংবর্ধনা পুরস্কার লাভ করেন। "খ্যাতিমান ভাস্কর অখিল পাল"। ৩০ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৮।  "আটপাড়ার অন্যতম ভাষ্কর অখিল পাল"। নেত্রকোণা জার্নাল (ইংরেজি ভাষায়)। ২০২০-০৭-০৮। ২০২২-১১-২৮ তারিখে মূল থেকে আর্কাইভ করা। সংগ্রহের তারিখ ২০২২-০৬-২২।  agaminews.com (ফেব্রুয়ারি ২৬, ২০২২)। "মাতৃভাষার মর্যাদা প্রতিষ্ঠায় ভাস্কর্য নিরব ভূমিকা পালন করে: ভাস্কর্য শিল্পী অখিল পাল"। agaminews.com (ইংরেজি ভাষায়)। সংগ্রহের তারিখ ২০২২-০৬-২২।  "সাক্ষাৎকার।। ভাষার মর্যাদা প্রতিষ্ঠায় ভাস্কর্য নিরব ভূমিকা পালন করে-ভাস্কর অখিল পাল।। প্রবীর সাহা"। চাতাল (ইংরেজি ভাষায়)। ২০২১-০৫-৩০। সংগ্রহের তারিখ ২০২২-০৬-২২।
প্রবাসী-প্রেরিত অর্থ

প্রবাসী-প্রেরিত অর্থ বা রেমিট্যান্স হল প্রবাসে কর্মরত কোন অভিবাসী কর্মী তার মাতৃরাষ্ট্রে যে অর্থ প্রেরণ করে। উন্নয়নশীল দেশগুলিতে আন্তর্জাতিক অর্থসাহায্যের পাশাপাশি প্রবাসী অভিবাসীদের প্রেরিত অর্থ দেশগুলির অন্তর্মুখী অর্থপ্রবাহের অন্যতম উৎস। এগুলি আন্তর্জাতিক পুঁজি প্রবাহের অন্যতম অংশ; শ্রম-রপ্তানিকারী দেশগুলির ক্ষেত্রে এটি বিশেষভাবে প্রযোজ্য। ২০১৪ সালে ৪৩ হাজার ৬০০ কোটি মার্কিন ডলার উন্নয়নশীল দেশগুলিতে প্রবাসী-প্রেরিত অর্থ হিসেবে প্রবেশ করে, যা একটি রেকর্ড। ২০১৫ সালে মোট বৈশ্বিক প্রবাসী-প্রেরিত অর্থের পরিমাণ ছিল ৫৮ হাজার ২০০ কোটি মার্কিন ডলার। ভারত ও চীনসহ কিছু রাষ্ট্র প্রতি বছর তাদের প্রবাসী কর্মীসম্প্রদায়ের কাছ থেকে হাজার হাজার কোটি মার্কিন ডলার অর্জন করে থাকে। ২০১৪ সালে ভারত প্রায় ৭ হাজার কোটি মার্কিন ডলার এবং চীন প্রায় ৬ হাজার ৪০০ কোটি প্রবাসী-প্রেরিত অর্থ অর্জন করে। Al-Assaf, Ghazi and Al-Malki, Abdullah M., (2014), Modelling the Macroeconomic Determinants of Workers’ Remittances: The Case of Jordan, International Journal of Economics and Financial Issues, Vol. 4, issue 3, p. 514-526. "Migrants sent half a trillion dollars home last year. These maps show where the money went"। World Economic Forum। সংগ্রহের তারিখ ২৯ নভেম্বর ২০১৬।  Capital Market (১৪ এপ্রিল ২০১৫)। "India receives top remittance of US$ 70 billion in 2014: World Bank"। সংগ্রহের তারিখ ১৬ জুন ২০১৫।  "Prospects - Migration & Remittances Data"। ২০১৮-০৪-২৬ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৮।  "Remittances Data" (পিডিএফ)। ৩০ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ জানু ২০১৬।
শার্দূল বিহান

শরদুল ভিহন (জন্ম ১১ জানুয়ারি ২০০৩) একজন ভারতীয় শ্যুটার। ২০১৮ সালে, জাকার্তা পেলবঙ্গে, এশিয়ান গেমসে, মাত্র ১৫ বছর বয়সে পুরুষের ডাবল ট্র্যাপে ইভেন্টে রৌপ্য পদক জিতেছিলেন। "VIHAN Shardul | Asian Games 2018 Jakarta Palembang"। Asian Games 2018 Jakarta Palembang (ইংরেজি ভাষায়)। ২৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৮।  "Asian Games 2018 Highlights: 15-year old Shardul Vihan wins silver in Men's Double Trap"। Indian Express। ২৩ আগস্ট ২০১৮। সংগ্রহের তারিখ ২৩ আগস্ট ২০১৮।  "15-year-old Shardul Vihan wins double trap silver"। ESPN (ইংরেজি ভাষায়)। সংগ্রহের তারিখ ২৩ আগস্ট ২০১৮।
জ্যোতিভূষণ চাকী

জ্যোতিভূষণ চাকী (জন্ম: ১৯২৫ - মৃত্যু: ২৭ মার্চ ২০০৮) একজন বাঙালি ভারতীয় শিক্ষাবিদ ও ভাষাবিদ ছিলেন। তিনি ১৮টি ভাষায় পারদর্শী ছিলেন।সংস্কৃত ভাষায় বিশেষ কৃতিত্বের জন্য তিনি কাব্যতীর্থ সম্মান পান। জ্যোতিভূষণ চাকী ১৯২৫ খ্রিস্টাব্দে অবিভক্ত বাংলার দিনাজপুরে তার মাতুলালয়ে জন্মগ্রহণ করেন। তার পৈতৃক নিবাস ছিল অধুনা বাংলাদেশের পাবনায়। অহিভূষণ চাকী ও জ্যোৎস্নারানির সাত পুত্র সন্তান ও তিন কন্যা সন্তানের সর্বজ্যেষ্ঠ ছিলেন জ্যোতিভূষণ। দিনাজপুরের জেলা স্কুলে তার প্রাথমিক শিক্ষা। পাবনার এডওয়ার্ড কলেজ থেকে বি.এ পাশ করেন। পরবর্তিতে কলকাতায় এসে কলকাতা বিশ্ববিদ্যালয় হতে স্নাতকোত্তর ডিগ্রি নিয়ে পাবনায় ফিরে যান। তবে কলকাতায় অবস্থানকালে তিনি সংস্কৃৃত ও উর্দু ভাষা শিক্ষা শিক্ষা করেন যথাক্রমে দুর্গামোহন ভট্টাচার্য, মৌলানা মুইনউদ্দিন দর্দাঙ্গ ও মোহম্মদ আন্তানিয়ো উবে-র কাছে। সংস্কৃৃত ভাষায় বিশেষ কৃতিত্বের জন্য পেয়েছেন কাব্যতীর্থ সম্মান। জ্যোতিভূষণ ১৯৪৬ খ্রিস্টাব্দে পাবনার গোপালচন্দ্র ইন্সটিটিউশনে শিক্ষকতার মধ্য দিয়ে কর্মজীবন শুরু করেন এবং ওই বৎসরেই বিবাহ করেন প্রকৃতি দেবীকে। ভারত ভাগের সঙ্গে স্বাধীনতা লাভ সুখের হয়নি। ১৯৫০ খ্রিস্টাব্দে ছিন্নমূল হয়ে মালঞ্চি-গয়েশপুর হয়ে কলকাতার শিয়ালদহে আসেন অসহায় অবস্থায়। তার নিজের কথায়- পুব বাংলায় প্রাণের জোয়ারে ভাসা দীর্ঘদিন স্থায়ী হল না। সাম্প্রদায়িক কালনাগিনীর বিষ ছড়াল সারা দেশে। আমরা নিজেদের দেখলাম শিয়ালদহ স্টেশনে। ভলান্টিয়ার হাতে চিঁড়ে-গুড়ের ঠোঙা ধরিয়ে দিয়ে বলল- কোন ক্যাম্পে যাবে। শেষে কলকাতার ক্যাম্পই হয়ে যায় চাকী পরিবারের আশ্রয়। পরবর্তীতে কলকাতার পার্ক সার্কাস মডার্ন স্কুলে চার বৎসর শিক্ষকতা করেন। ১৯৫৪ খ্রিস্টাব্দে যোগদেন জগদ্বন্ধু ইনস্টিটিউশনে। ১৯৮৮ খ্রিস্টাব্দে অবসরের পর ১৯৯২ খ্রিস্টাব্দ হতে আমৃত্যু তিনি কলকাতার পশ্চিমবঙ্গ বাংলা আকাদেমির সঙ্গে রিসার্চ স্কলার হিসাবে ঘনিষ্ঠভাবে যুক্ত থাকেন। এছাড়াও তিনি পশ্চিমবঙ্গ উর্দু আকাদেমি, সাহিত্য অকাদেমি,এশিয়াটিক সোসাইটিসহ বিভিন্ন প্রতিষ্ঠানের সঙ্গে যুক্ত ছিলেন। জ্যোতিভূষণ চাকী বিভিন্ন সময়ে বহু পুরস্কার ও সম্মাননা লাভ করেন। ২০০৩ খ্রিস্টাব্দে তিনি লাভ করেন পশ্চিমবঙ্গ সরকারের বিদ্যাসাগর স্মৃতি পুরস্কার ২০০৬ খ্রিস্টাব্দে সাহিত্য কীর্তির জন্য সাহিত্য অকাদেমি পুরস্কার পান। ২০০৬ খ্রিস্টাব্দে যাদবপুর বিশ্ববিদ্যালয় তাকে প্রদান করে সাম্মানিক ডি.লিট উপাধি। ১৯৮৬ খ্রিস্টাব্দে কলকাতার সমতট সংস্থা সংবর্ধনা জানায়। অনুবাদ গ্রন্থ- রামচরিতমানস জাতকের গল্প ছড়ার বই- উলুকুট-ঢুলুকুট ঢ্যামকুড়কুড় আমার ছবি তোমার ছড়া সম্পাদিত গ্রন্থ- কালিদাস সমগ্র দুই বাংলার ছেলে ভুলানো ছড়া (এখলাস উদ্দিনের সঙ্গ) অন্যান্য গ্রন্থ- বাংলা ভাষার ব্যাকরণ আনন্দ পাবলিশার্স, কলকাতা আইএসবিএন ৮১-৭২১৫-৩০৬-৬ আনন্দবাজার পত্রিকা ব্যবহার বিধি গ্রন্থমালার অন্তর্ভুক্ত সোনাঝুরি (১৯৬৭) বার্থ কৌতুকী (ভট্যেজি ছদ্মনামে) আনন্দ পাবলিশার্স,কলকাতা গল্পের রংমহল (১৯৯১) এক ঝাঁক গল্প:আরবি,ফরাসি ও সংস্কৃত চিরায়ত কাহিনী। ISBN-978-70-1240-002-8 দীর্ঘ রোগভোগের পর ২০০৭ খ্রিস্টাব্দের জ্যোতিভূষণের স্ত্রী প্রকৃতি দেবী মারা যান। তাদের কোন সন্তান ছিল না। শেষ জীবনে অতি অসহায় অবস্থায় নিঃসন্তান জ্যোতিভূষণও দীর্ঘ রোগভোগের পর ২০০৮ খ্রিস্টাব্দের ২৭ মার্চ কলকাতার শেঠ সুখলাল কারনানি কলেজ হসপিটালে শেষ নিঃশ্বাস ত্যাগ করেন। "Linguist Jyoti Bhusan Chaki dies"। One India। মার্চ ২৭, ২০০৮। সংগ্রহের তারিখ ২২ জানুয়ারি ২০১৩। [স্থায়ীভাবে অকার্যকর সংযোগ] অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা ১৪৬, আইএসবিএন ৯৭৮-৮১-৭৯৫৫-২৯২-৬
শহিদুল আলম সোহেল

শহিদুল আলম সোহেল (জন্ম: ১ মে ১৯৯২; শহিদুল আলম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন গোলরক্ষক হিসেবে খেলেন। ২০১০–১১ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ রাসেলে যোগদান করেছেন। ২০১৬–১৭ মৌসুমে, তিনি শেখ রাসেল হতে পুনরায় ঢাকা আবাহনীতে যোগদান করেছেন। ২০১১ সালে, সোহেল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন। দলগতভাবে, সোহেল এপর্যন্ত ৬টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন। শহিদুল আলম সোহেল ১৯৯২ সালের ১ই মে তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১১ সালের ২রা ডিসেম্বর তারিখে, ১৯ বছর, ৭ মাস ও ১ দিন বয়সে, সোহেল পাকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে সোহেল সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৯৬ মিনিট পর, বাংলাদেশের জার্সি গায়ে প্রথম গোলটি হজম করেন; ৬ই ডিসেম্বর তারিখে, মালদ্বীপের বিরুদ্ধে ম্যাচের প্রথম গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেন। ২০১৫ সালের ১৭ই নভেম্বর তারিখে, তিনি অস্ট্রেলিয়ার বিরুদ্ধে অনুষ্ঠিত ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে বাংলাদেশ ৪–০ গোলের ব্যবধানে পরাজিত হয়েছিল। ৩০ সেপ্টেম্বর ২০২১ পর্যন্ত হালনাগাদকৃত। "Bangladesh vs. Pakistan (0:0)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৯ এপ্রিল ২০২১।  "Maldives vs. Bangladesh (3:1)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৯ এপ্রিল ২০২১।  "Bangladesh - Australia, Nov 17, 2015 - World Cup qualification Asia - Match sheet"। ট্রান্সফারমার্কেট (ইংরেজি ভাষায়)। সংগ্রহের তারিখ ১৯ এপ্রিল ২০২১।  সকারওয়েতে শহিদুল আলম সোহেল (ইংরেজি) ট্রান্সফারমার্কেটে শহিদুল আলম সোহেল (ইংরেজি) ওয়ার্ল্ডফুটবল.নেটে শহিদুল আলম সোহেল (ইংরেজি) ইএসপিএন এফসিতে শহিদুল আলম সোহেল (ইংরেজি) ন্যাশনাল-ফুটবল-টিমস.কমে শহিদুল আলম সোহেল (ইংরেজি)
কেষ্ট কুমার বসু

কেষ্ট কুমার বসু (জন্ম: ১৬ এপ্রিল ১৯৯২; কেষ্ট কুমার নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন। ২০১৩–১৪ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন। অতঃপর ২০১৮–১৯ মৌসুমে তিনি চট্টগ্রাম আবাহনীতে যোগদান করেছেন, যেখানে তিনি ১১ ম্যাচে অংশগ্রহণ করেছেন। পরবর্তীকালে, তিনি শেখ জামাল এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব মুক্তিযোদ্ধা সংসদে যোগদান করেছেন। ২০১৪ সালে, কেষ্ট বাংলাদেশ অনূর্ধ্ব-২১ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। দলগতভাবে, কেষ্ট এপর্যন্ত ৫টি শিরোপা জয়লাভ করেছেন, যার সবগুলো তিনি শেখ জামালের হয়ে জয়লাভ করেছেন। কেষ্ট কুমার বসু ১৯৯২ সালের ১৬ই এপ্রিল তারিখে বাংলাদেশের কুষ্টিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন। কেষ্ট বাংলাদেশ অনূর্ধ্ব-২১ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৮ই সেপ্টেম্বর তারিখে তিনি ২০১৪ এশিয়ান গেমসে উজবেকিস্তান অনূর্ধ্ব-২১ দলের বিরুদ্ধে ম্যাচে বাংলাদেশ অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২১ দলের হয়ে তিনি শুধুমাত্র ২০১৪ এশিয়ান গেমস অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি মাত্র ১টি ম্যাচে অংশগ্রহণ করেছেন। ২০১৩ সালের ২রা মার্চ তারিখে, মাত্র ২০ বছর ১০ মাস ১৩ দিন বয়সে, কেষ্ট ফিলিস্তিনের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে কেষ্ট সর্বমোট ২ ম্যাচে অংশগ্রহণ করেছেন। ২৭ মার্চ ২০২১ পর্যন্ত হালনাগাদকৃত। "Uzbekistan U23 vs Bangladesh U23: Live score, updates and head-to-head results 09/18/2014"। tribuna (ইংরেজি ভাষায়)। সংগ্রহের তারিখ ২৭ মার্চ ২০২১।  "Friendlies 2013 » March » Palestine - Bangladesh 1:0"। worldfootball (ইংরেজি ভাষায়)। সংগ্রহের তারিখ ২৭ মার্চ ২০২১।  "Booters begin with a loss" (ইংরেজি ভাষায়)। thedailystar। ৩ মার্চ ২০১৩। সংগ্রহের তারিখ ২৭ মার্চ ২০২১।  সকারওয়েতে কেষ্ট কুমার বসু (ইংরেজি) ট্রান্সফারমার্কেটে কেষ্ট কুমার বসু (ইংরেজি) ওয়ার্ল্ডফুটবল.নেটে কেষ্ট কুমার বসু (ইংরেজি) ন্যাশনাল-ফুটবল-টিমস.কমে কেষ্ট কুমার বসু (ইংরেজি)
আশরাফ মাহমুদ লিঙ্কন

আশরাফ মাহমুদ লিঙ্কন (জন্ম: ৬ জুন ১৯৯০; আশরাফ মাহমুদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন। ২০১০–১১ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ রাসেলে যোগদান করেছেন। শেখ রাসেলের ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন। ২০১১ সালে, লিঙ্কন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৭ ম্যাচে ১টি গোল করেছেন। দলগতভাবে, লিঙ্কন এপর্যন্ত ৪টি শিরোপা জয়লাভ করেছেন, যার মধ্যে ২টি ঢাকা আবাহনীর হয়ে এবং ২টি শেখ জামালের হয়ে জয়লাভ করেছেন। আশরাফ মাহমুদ লিঙ্কন ১৯৯০ সালের ৬ই জুন তারিখে বাংলাদেশ জন্মগ্রহণ করেছেন। ২০১১ সালের ২১শে মার্চ তারিখে, ২০ বছর ৯ মাস ১৬ দিন বয়সে, লিঙ্কন ফিলিস্তিনের বিরুদ্ধে ২০১২ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে লিঙ্কন সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১১ মাস ১৪ দিন পর, বাংলাদেশের জার্সি গায়ে প্রথম গোলটি করেন; ২০১৩ সালের ৬ই মার্চ তারিখে, উত্তর মারিয়ানা দ্বীপপুঞ্জের বিরুদ্ধে ম্যাচের চতুর্থ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ১১ মার্চ ২০২১ পর্যন্ত হালনাগাদকৃত। "Bangladesh v Northern Mariana Islands Starting XIs, Mar 06, 2013"। গোল। ৬ মার্চ ২০১৩। সংগ্রহের তারিখ ১১ মার্চ ২০২১।  সকারওয়েতে আশরাফ মাহমুদ লিঙ্কন (ইংরেজি) ট্রান্সফারমার্কেটে আশরাফ মাহমুদ লিঙ্কন (ইংরেজি) ওয়ার্ল্ডফুটবল.নেটে আশরাফ মাহমুদ লিঙ্কন (ইংরেজি) ন্যাশনাল-ফুটবল-টিমস.কমে আশরাফ মাহমুদ লিঙ্কন (ইংরেজি)
মোনায়েম খান রাজু

মোহাম্মদ মোনায়েম খান রাজু (জন্ম: ৭ জুলাই ১৯৯০; মোনায়েম খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেলে থাকেন। ২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি শেখ জামাল, শেখ রাসেল এবং চট্টগ্রাম আবাহনীর হয়ে খেলেছেন। ২০২১–২২ মৌসুমে, তিনি চট্টগ্রাম আবাহনী হতে বাংলাদেশী ক্লাব বাংলাদেশ পুলিশে যোগদান করেছেন। ২০১১ সালে, রাজু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০-এর অধিক ম্যাচে অংশগ্রহণ করেছেন। দলগতভাবে, রাজু এপর্যন্ত ৪টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন। মোহাম্মদ মোনায়েম খান রাজু ১৯৯০ সালের ৭ই জুলাই তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১১ সালের ২১শে মার্চ তারিখে, মাত্র ২০ বছর ৮ মাস ১৫ দিন বয়সে, রাজু ফিলিস্তিনের বিরুদ্ধে ২০১২ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রাজু সর্বমোট ৬ ম্যাচে অংশগ্রহণ করেছেন। ৫ এপ্রিল ২০২১ পর্যন্ত হালনাগাদকৃত। "Palestine vs Bangladesh: Live score, updates and head-to-head results 03/21/2011"। tribuna (ইংরেজি ভাষায়)। ২১ মার্চ ২০১১। সংগ্রহের তারিখ ৫ এপ্রিল ২০২১।  সকারওয়েতে মোনায়েম খান রাজু (ইংরেজি) ট্রান্সফারমার্কেটে মোনায়েম খান রাজু (ইংরেজি) ওয়ার্ল্ডফুটবল.নেটে মোনায়েম খান রাজু (ইংরেজি) ন্যাশনাল-ফুটবল-টিমস.কমে মোনায়েম খান রাজু (ইংরেজি)